open-index/open-wikipedia-markdown huggingface dataset:
Μαρία Φραγκίσκη της Σαβοΐας

:*Να μη συγχέεται με τη [[Μαρία Φραγκίσκη Ελισάβετ της Σαβοΐας]] (1646-1683)*.

Η **Μαρία Φραγκίσκη** (ιταλ. *Maria Francesca di Savoia*, 26 Δεκεμβρίου 1914 - 7 Δεκεμβρίου 2001) του Οίκου της Σαβοΐας ήταν πριγκίπισσα της Ιταλίας και με το γάμο της έγινε πριγκίπισσα της Πάρμας.

## Βιογραφία
Η *Μαρία Φραγκίσκη Άννα Ρωμανή* γεννήθηκε στις 26 Δεκεμβρίου 1914 στη Ρώμη, και ήταν το πέμπτο παιδί και η τέταρτη κόρη του Βίκτωρα Εμμανουήλ Γ΄ της Ιταλίας και της Ελένης του Μαυροβουνίου.

Στις 23 Ιανουαρίου 1939 παντρεύτηκε το Λουδοβίκο των Βουρβόνων-Πάρμας (γιο του Ροβέρτου Α΄ της Πάρμας) στη Ρώμη. Απέκτησαν τέσσερα παιδιά:
* Γκυ (1940 - 1991), Πρίγκιπας των Βουρβόνων-Πάρμας, νυμφεύτηκε τη Μπριζίτ Που-Ντυβαλλόν.
* Ρεμύ (γενν. 1942), Πρίγκιπας των Βουρβόνων-Πάρμας, νυμφεύτηκε (1) τη Λωράνς Ντουφράν ντ' Αργκανσύ και (2) την Ελίζαμπεθ Τάρντιφ.
* Σαντάλ (γενν. 1946), παντρεύτηκε (1) τον Παναγιώτη Σκινά και (2) τον Φρανσουά-Ανρί Ζωρζ.
* Ιωάννης (γενν. 1961), Πρίγκιπας των Βουρβόνων-Πάρμας, νυμφεύτηκε την Βιρζινία Ροαττά.

Το ζευγάρι μετακόμισε στις Κάννες, όπου εκεί γεννήθηκαν και τα τέσσερα παιδιά τους. Η Μαρία Φραγκίσκη ήταν φυλακισμένη -με τον σύζυγό της και τα δύο μεγαλύτερα παιδιά της- από τους Ναζί, κατά τη διάρκεια του Β΄ Παγκοσμίου Πολέμου. Μετά τον πόλεμο έζησε στην Ιταλία για λίγο καιρό και, μετά το θάνατο του συζύγου της, επέστρεψε στη Γαλλία, όπου εγκαταστάθηκε μόνιμα στο Μαντελιέ-λα-Ναπούλ κοντά στις Κάννες.

Πέθανε στις 7 Δεκεμβρίου 2001 στο Μαντελιέ-λα-Ναπούλ σε ηλικία 86 ετών.

## Τίτλοι
*26 Δεκεμβρίου 1914 – 23 Ιανουαρίου 1939: *Η Βασιλική Υψηλότητα* Πριγκίπισσα Μαρία Φραγκίσκη της Σαβοΐας
*23 Ιανουαρίου 1939 - 7 Δεκεμβρίου 2001: *Η Βασιλική Υψηλότητα* Πριγκίπισσα Μαρία Φραγκίσκη των Βουρβόνων-Πάρμας

### Τιμητικές διακρίσεις
* 25px Οίκος της Σαβοΐας: Κυρία Μεγαλόσταυρου του Τάγματος των Αγίων Μαυρικίου και Λαζάρου
* 25px Κυρίαρχο Στρατιωτικό Τάγμα της Μάλτας: Κυρία Μεγαλόσταυρου του Τάγματος της Τιμής και Αφοσίωσης του Κυρίαρχου Στρατιωτικού Τάγματος της Μάλτας, 3ης Πρώτης Τάξης
*  Αυστριακή Αυτοκρατορική και Βασιλική Οικογένεια: Κυρία του Τάγματος του Σταυρού του Νότου, 2 Τάξης

## Παραπομπές


Κατηγορία:Οίκος της Σαβοΐας
Κατηγορία:Οίκος των Βουρβόνων-Πάρμας
Κατηγορία:Πριγκίπισσες της Σαβοΐας
Φιορέντσα Α΄ Σανούδου, κυρία της Μήλου

Η **Φιορέντσα Α΄ Σανούδου, κυρία της Μήλου** (πέθανε το 1397) ήταν Κυρία της Μήλου και σύζυγος του Φραγκίσκου Α΄ Κρίσπου του 10ου Δούκα του Αρχιπελάγους και 1ου Δούκα από τον Οίκο των Κρίσπων. Η Φιορέντσα Σανούδου ήταν κόρη του Μάρκου Σανούδου, κυρίου της Μήλου του μικρότερου γιου του Γουλιέλμου Α΄ Σανούδου 4ου δούκα του Αρχιπελάγους, οι μεγαλύτεροι αδελφοί του πατέρα της ήταν ο Νικόλαος Α΄ Σανούδος και ο Ιωάννης Α΄ Σανούδος.

## Οικογένεια

Με τον γάμο της με τον Βενετό ευγενή Φραγκίσκος Α΄ Κρίσπο απέκτησε :

*Ιάκωβος Α΄ Κρίσπος δούκας της Νάξου, σύζυγος της Φιορέντσας Σομμαρίπα, κόρης του Γάσπαρο Σομμαρίπα και της Μαρίας Σανούδου.
*Ιωάννης Β΄ Κρίσπος κύριος της Μήλου και έπειτα δούκας της Νάξου, σύζυγος της Φραντσέσκας Μοροζίνι.
*Γουλιέλμος Β΄ Κρίσπος κύριος της Ανάφης και έπειτα δούκας της Νάξου, σύζυγος της Ελιζαμπέτας ντα Πέζαρο.
*Νικολό Κρίσπος, κύριος της Σύρου κύριος της Σύρου, σύζυγος της Ευδοκίας (Βαλέντζας) Μεγάλης Κομνηνής, κόρης του Δαυίδ ηγεμόνα της Τραπεζούντας. Παιδιά του ήταν ο Φραγκίσκος Β΄ και η Φιορέντσα, μητέρα της Αικατερίνης Κορνάρο.
*Μάρκος, κύριος της Ίου. Παιδιά του ήταν ο Σοφρέντο, κύριος της Νισύρου, σύζυγος της Ελεονόρας Πουατιέ-Λουζινιάν (4ης εξαδέλφης του Ιακώβου Γ΄) και ο Μάρκος, συζύγου της Αγνής Γαβαλά της Ρόδου.
*Πετρονίλα, κυρία της Άνδρου, σύζυγος του Πιέτρο Ζένο, γιου του Βενετού βάιλου Ευβοίας.
*Αγνή 1386-1428 κυρία της Νισύρου, σύζυγος του Δραγονέτο Κλαβέλι. 

## Εξωτερικοί σύνδεσμοι

*Οίκος των Κρίσπων

Κατηγορία:Οίκος των Σανούδων
Φεύγα (τηλεοπτική σειρά)

***Φεύγα*** είναι ο τίτλος μιας ελληνικής κοινωνικής σειράς που προβλήθηκε από τους τηλεοπτικούς δέκτες του Mega τη σεζόν 2002-2003. Το σενάριο της σειράς βασίζεται στο ομώνυμο λογοτεχνικό βιβλίο της Μανίνας Ζουμπουλάκη που κυκλοφόρησε το 2002, η οποία μαζί με τη Μιρέλλα Παπαοικονόμου ανέλαβαν τη μεταφορά του, ενώ στο σκηνοθετικό τιμόνι ήταν ο Λάμπης Ζαρουτιάδης. Η σειρά δεν κατάφερε να κάνει ικανοποιητικά νούμερα τηλεθέασης και ολοκληρώθηκε σε μισή σεζόν, αλλά αποτέλεσε μία από τις πρώτες πρωταγωνιστικές εμπειρίες των περισσότερων ηθοποιών.

## Επισκόπηση σειράς

## Πλοκή
Η σειρά παρουσιάζει μια παρέα πέντε φίλων που γεννήθηκαν σε μια επαρχιακή πόλη της Βορείου Ελλάδος και τη ζωή τους ως ενήλικες φεύγοντας από τον τόπο καταγωγής τους για να κατακτήσουν τη ζωή. Η Χαρά, ορφανή από πατέρα, ζει με τη μητέρα της την Αντωνία. Η Ρέα, φίλη και συνομήλικη της Χαράς, είναι κόρη του προέδρου του χωριού, του Παντελή και της Άννας. Ο πατέρας της διατηρεί κρυφό δεσμό με την Αντωνία. Τη παρέα συμπληρώνουν, ο Νίκος, ο μεγάλος έρωτας της Χαράς, ο Χρήστος και ο Λουκάς. Η ώρα του αποχαιρετισμού έχει φτάσει. Η Ρέα, ο Χρήστος και ο Λουκάς εγκαταλείπουν το χωριό για σπουδές στη Θεσσαλονίκη, και ο Νίκος φεύγει στη Πράγα για να σπουδάσει μουσικός. Η Χαρά μένει μόνη στο χωριό. Μετά από έναν μεγάλο καυγά με τη μητέρα της, φεύγει από το σπίτι της και παίρνει το λεωφορείο για Θεσσαλονίκη. Κατά τη διάρκεια τη σειράς, οι ζωές τους αλλάζουν, καθώς ο καθένας έχει κάνει τις δικές του επιλογές ζωής και πορεύεται με αυτές, αλλά η μεταξύ τους φιλία παραμένει δυνατή. Το τέλος δεν βρίσκει και τους πέντε φίλους στη ζωή.

## Διανομή

## Επεισόδια

* Προβαλλόταν κάθε Πέμπτη στις 22:50, με εξαίρεση τα επεισόδια 11-12 που προβλήθηκαν στις 23:30.
* Τα δύο τελευταία επεισόδια προβλήθηκαν μαζί.

## Παραπομπές


## Εξωτερικοί σύνδεσμοι
* 

Κατηγορία:Ελληνικές δραματικές τηλεοπτικές σειρές
Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Mega
Νεμπετχανέ (συνοικία Λευκωσίας)

Ο **Νεμπετχανέ** είναι συνοικία του Δήμου Λευκωσίας.

## Τοποθεσία
Στα βόρεια συνορεύει με τη συνοικία Ιπλίκ Παζάρ-Κορκούτ Εφέντι, στα ανατολικά με τη Φανερωμένη, στα νότια με τη συνοικία Ταμπακχανέ, στα δυτικά με τον Άγιο Ανδρέα και στα βορειοδυτικά με τη συνοικία Καραμανζαντέ.

## Πληθυσμός
Ο πίνακας που ακολουθεί παρουσιάζει τον πληθυσμό του Νεμπετχανέ όπως καταγράφηκε στις απογραφές πληθυσμού που έγιναν στην Κύπρο. Στις απογραφές του 1931, του 1960, του 1973 και του 1976 δεν απογράφεται ξεχωριστά.




## Παραπομπές

Κατηγορία:Συνοικίες Δήμου Λευκωσίας
Χαϊδάρ Πασά (συνοικία Λευκωσίας)

To **Χαϊδάρ Πασά** () είναι συνοικία του Δήμου Λευκωσίας. Το έδαφος της συνοικίας ανήκει εκ του νόμου (de jure) στην Κυπριακή Δημοκρατία και υπάγεται διοικητικά στην Επαρχία Λευκωσίας. Ωστόσο, μετά την τουρκική εισβολή του 1974 ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Στα βόρεια συνορεύει με τη συνοικία Γενί Τζαμί, στα ανατολικά με τον Άγιο Κασσιανό και στα νότια και δυτικά με την Αγία Σοφία.

## Πληθυσμός
Το Χαϊδάρ Πασά απογραφόταν ξεχωριστά σε μερικές από τις απογραφές πληθυσμού που πραγματοποιήθηκαν στην Κύπρο. Στις απογραφές του 1931, του 1960 και του 1973 δεν απογράφεται ξεχωριστά. Μετά την τουρκική εισβολή του 1974 δεν πραγματοποιήθηκε απογραφή στη συνοικία από την Κυπριακή Δημοκρατία, αφού το έδαφος της δεν ελέγχεται από αυτήν. Ο πίνακας που ακολουθεί παρουσιάζει τον πληθυσμό του Χαϊδάρ Πασά όπως καταγράφηκε στις απογραφές πληθυσμού στις οποίες εμφανίζεται.

## Παραπομπές


Κατηγορία:Συνοικίες Δήμου Λευκωσίας
Κώστας Παράσχος

Ο **Κώστας Παράσχος** (1912 -2000) ήταν Έλληνας δημοσιογράφος και φωτογράφος.

## Βιογραφικό
Γεννήθηκε στις Κυδωνιές (Αϊβαλί). Μετά την Μικρασιατική Καταστροφή, κατέφυγε με την οικογένειά του αρχικά στη Μυτιλήνη και το 1924 εγκαταστάθηκε στην Αθήνα, όπου σπούδασε στη Σχολή Νομικών και Πολιτικών Επιστημών του Πανεπιστημίου Αθηνών.

Εργάστηκε ως δημοσιογράφος σε διάφορες αθηναϊκές εφημερίδες.Ξεκίνησε στην εφημερίδα «Πρωΐα» και αργότερα στη «Βραδυνή», τη «Μάχη», την «Ελευθερία», τον «Εθνικό Κήρυκα» και την «Καθημερινή» ενώ εργάστηκε και ως ανταποκριτής ημερήσιων εφημερίδων Θεσσαλονίκης και επαρχιών. Επίσης πραγματοποίησε αποστολές σε διάφορες χώρες στην Ευρώπη και την Ασία καθώς και στις Η.Π.Α.

Στη διάρκεια της κατοχής κατάφερε, με κίνδυνο της ζωής του, να τραβήξει περίπου 800 φωτογραφίες στις οποίες απεικονίζεται η ζωή στην κατεχόμενη Αθήνα. Μέρος αυτών των φωτογραφιών συμπεριελήφθη στο φωτογραφικό λεύκωμα «*Η Κατοχή, φωτογραφικά τεκμήρια 1941 -1944*» ενώ στο λεύκωμα «*Η Απελευθέρωση*» υπάρχουν φωτογραφίες του από την Απελευθέρωση το 1944. Τα φιλμ τα εμφάνιζε ο ίδιος και τα έκρυβε σε διάφορα σημεία του σπιτιού του.

Το 1957 ανέλαβε τη διεύθυνση του περιοδικού «*Η διάπλαση των παίδων*», θέση στην οποία παρέμεινε μέχρι το 1970.

Είχε ασχοληθεί και με τη λογοτεχνία. Είχε γράψει μυθιστορήματα (*Φτερουγίσματα*, *O Θανασός, το προσφυγάκι της Μικράς Ασίας*)), νουβέλα (*Ψηλά στις Κορφές*) και ποιήματα.

Πέθανε στις 3 Δεκεμβρίου 2000, σε ηλικία 88 ετών.

## Παραπομπές


Κατηγορία:Έλληνες φωτογράφοι
Κατηγορία:Μικρασιατικός Ελληνισμός
Αννεσύ

Το **Αννεσύ**  (, , γαλλοπροβηγκιανά: *Èneci*) είναι γαλλική κοινότητα στον νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.

Οι κάτοικοί του είναι γνωστοί ως Αννεσιάν ().

## Παραπομπές


Κατηγορία:Κοινότητες της Άνω Σαβοΐας
Εθνικά μνημεία του Νόβο Γκόραζντε

Το παρών λήμμα καταγράφει τα **εθνικά μνημεία** τα οποία ευρίσκονται εντός του εδάφους του **[[Νόβο Γκόραζντε|Δήμου του Νόβο Γκόραζντε]]** στη Σερβική Δημοκρατία της Βοσνίας και τη Βοσνία και Ερζεγοβίνη. Ο κατάλογος ο οποίος δημιουργήθηκε από την Επιτροπή για την προστασία των εθνικών μνημείων αριθμεί 3 εθνικά μνημεία καταγεγραμμένα εντός του κύριου καταλόγου.

## Εθνικά μνημεία

## Δείτε επίσης
* Εθνικό Μνημείο (Βοσνία και Ερζεγοβίνη)
* Νόβο Γκόραζντε

## Παραπομπές


## Εξωτερικοί Σύνδεσμοι
*   Ιστοσελίδα της Επιτροπής για την προστασία των εθνικών μνημείων της Βοσνίας και Ερζεγοβίνης
Άγγελος Καμβύσης

Ο **Άγγελος Καμβύσης** (1896 - 1983) , του Ιωάννη, ήταν Έλληνας δικηγόρος και πολιτικός. Υπηρέτησε ως αντιπρόεδρος της Βουλής.

## Βιογραφικά στοιχεία
Ήταν διευθυντής του ΤΑΚΕ και εξελέγη βουλευτής Μεσσηνίας με την ΕΡΕ το 1956, το 1958, το 1961 και το 1963. 

Απεβίωσε σε ηλικία 87 ετών στην Αθήνα και κηδεύτηκε στις 9 Δεκεμβρίου 1983 από τον ιερό ναό του Πρώτου Νεκροταφείου. Ήταν παντρεμένος και είχε μία κόρη, τη Σόνια.

## Παραπομπές


Κατηγορία:Βουλευτές Μεσσηνίας
Κατηγορία:Βουλευτές εκλεγμένοι με την ΕΡΕ
Κατηγορία:Αντιπρόεδροι της Βουλής των Ελλήνων
Χλάντιλα

Η **Χλάντιλα** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Νόβο Γκόραζντε και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

Η Χλάντιλα ευρίσκεται επί της δεξιάς όχθης του Δρίνου.

## Ιστορία

## Δημογραφία
### Κατανομή του πληθυσμού ανά εθνότητα (1991)
Το 1991, το χωριό αριθμούσε 93 κατοίκους, οι οποίοι ήσαν κατανεμημένοι ως κάτωθι:

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης
* Εθνικό Μνημείο (Βοσνία και Ερζεγοβίνη)

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί του Νόβο Γκόραζντε
Κατηγορία:Οικισμοί του Νόβο Γκόραζντε με βοσνιακή πληθυσμιακή πλειοψηφία
Στρατόπεδα αναμόρφωσης της Σιντσιάνγκ

**Στρατόπεδα αναμόρφωσης** **της Σινστιάνγκ**( Ουιγούρ: قايتا تەربىيەلەش لاگېرى ) ονομάζονται τα στρατόπεδα συγκέντρωσης, που λειτουργούν στην Επαρχεία Σιντσιάνγκ (ΒΔ Κίνα) από το 2014.  Αυτά τα στρατόπεδα λειτουργούν κρυφά και έξω από το νομικό σύστημα. Άνθρωποι μπορεί να κρατηθούν εκεί χωρίς δίκη. Σύμφωνα με πληροφορίες, κρατούνται εκατοντάδες χιλιάδες Ουιγούροι και άλλοι Μουσουλμάνοι από άλλες εθνικές μειονότητες. Οι αρχές ισχυρίζονται ότι οι φυλακίσεις είναι μια προσπάθεια για την καταπολέμηση του εξτρεμισμού και της τρομοκρατίας. Εκτιμάται ότι οι Κινεζικές αρχές έχουν βάλει υπό κράτηση εκατοντάδες χιλιάδες Ουιγούρους, Καζάκους και άλλες Μουσουλμανικές εθνότητες, Χριστιανούς , αλλά και ξένους, όπως πολίτες του Καζακστάν.. Τα Ηνωμένα Έθνη και πολλά διεθνή μέσα ενημέρωσης, ανέφεραν ότι περίπου 1 εκατομμύριο άτομα κρατούνται σε τέτοια "στρατόπεδα αναμόρφωσης" σε αυτή την περιοχή.

Στις 24 Οκτωβρίου 2018, το BBC έδωσε λεπτομέρειες από μια εκτεταμένη έρευνα σχετικά με τα "κρυμμένα στρατόπεδα" της Κίνας. Αναφέρει ότι αιτία λειτουργίας των στρατοπέδων είναι ότι τουρκόφωνοι μουσουλμάνοι Ουιγούροι προκάλεσαν ταραχές και μερικές τρομοκρατικές ενέργειες κατά τη δεκαετία του 2010.

## Εγκαταστάσεις
Στις αστικές περιοχές, τα περισσότερα στρατόπεδα έχουν μετατραπεί από επαγγελματικές σχολές που ήδη υπήρχαν, σχολεία του κομμουνιστικών κομμάτων, κανονικά σχολεία ή άλλα επίσημα κτίρια, ενώ σε προαστιακές ή αγροτικές περιοχές η πλειονότητα των καταυλισμών κατασκευάστηκε ειδικά για σκοπούς επανεκπαίδευσης. Αυτά τα στρατόπεδα φυλάσσονται από ένοπλες δυνάμεις ή ειδική αστυνομία και είναι εξοπλισμένα με πύλες που μοιάζουν με φυλακές, γύρω τοίχους, φράκτες ασφαλείας, συστήματα παρακολούθησης, πύργους παρακολούθησης, αίθουσες φρουράς και εγκαταστάσεις για ένοπλη αστυνομία κλπ. 

## Παραπομπές


Κατηγορία:Σιντσιάνγκ
Κατηγορία:Στρατόπεδα συγκέντρωσης
Κατηγορία:Γλωσσολογική διάκριση
Πολιτειακές εκλογές 2018 στη Βικτώρια

Οι πολιτειακές εκλογές του **2018 στη  [[Βικτώρια (Αυστραλία)|Βικτωρία]] της Αυστραλίας** διεξήχθησαν στις 24 Νοεμβρίου 2018 για την εκλογή του 59ου Κοινοβουλίου. Στις εκλογές διεκδικήθηκαν όλες οι 88 έδρες στη  Νομοθετική Συνέλευση (κάτω βουλή)  και όλες οι 40 έδρες για το νομοθετικό συμβούλιο (Άνω Βουλή). 

Η κυβέρνηση με επικεφαλής τον Εργατικό πρωθυπουργό Ντάνιελ Άντριους κέρδισε μια δεύτερη τετραετή θητεία, επικρατώντας των Φιλελεύθερων-Εθνικών του Μάθιου Γκάι. Σύμφωνα με τις πρώτες προβλέψεις, οι Εργατικοί αναμενόταν να κερδίσουν γύρω στις 55 έδρες στην 88μελή Νομοθετική Συνέλευση. 

## Αποτελέσματα
### Νομοθετική Συνέλευση

## Παραπομπές


## Εξωτερικοί σύνδεσμοι
*2018 State election (Victorian Electoral Commission)
*2018 Victoria Election (ABC Elections)

Βικτωρια
2018
Μανταλέι (αποσαφήνιση)

Ο όρος **Μανταλέι** είναι τοπωνύμιο στην Μιανμάρ και μεταξύ άλλων μπορεί να αναφέρεται στα παρακάτω:

* Μανταλέι, πόλη στην κεντρική Μιανμάρ
* Περιφέρεια Μανταλέι, περιφέρεια της κεντρικής Μιανμάρ
Πολιτειακές εκλογές 2018 στη Νότια Αυστραλία

Οι **εκλογές της Νότιας Αυστραλίας του 2018** για την ανάδειξη των μελών του 54ου Κοινοβουλίου πραγματοποιήθηκαν στις 17 Μαρτίου του 2018. Διεκδικήθηκαν όλες οι 47 έδρες στη Βουλή των Αντιπροσώπων ή κάτω βουλή, τα μέλη της οποίας εξελέγησαν στις εκλογές του 2014, και οι 11 από 22 έδρες στο Νομοθετικό Συμβούλιο ή άνω βουλή. Η επί 16 χρόνια στην εξουσία κυβέρνηση υπό το Αυστραλιανό Εργατικό Κόμμα με αρχηγό τον πρωθυπουργό Τζέι Γουέδεριλ διεκδίκησε 
μια πέμπτη θητεία τεσσάρων ετών, αλλά ηττήθηκε από την αντιπολίτευση , το Κόμμα των Φιλελευθέρων της Αυστραλίας, με επικεφαλής τον ηγέτη της αντιπολίτευσης, Στίβεν Μάρσαλ. Το κόμμα του Νικ Ξενοφών Καλύτερη Νότια Αυστραλία ανεπιτυχώς προσπάθησε να βρει την ισορροπία της εξουσίας.

Όπως στις ομοσπονδιακές εκλογές, στην Νότια Αυστραλία η ψηφοφορία είναι υποχρεωτική στις εκλογές για την κάτω βουλή και προαιρετική ψηφιακή για την άνω βουλή. Οι εκλογές οργανώνονται από την εφορευτική Επιτροπή της Νότιας Αυστραλίας (ECSA), ένα ανεξάρτητο όργανο που λογοδοτεί στο Κοινοβούλιο.

## Αποτελέσματα
Οι Φιλελεύθεροι κέρδισαν συνολικά 544.654 ψήφους, με ποσοστό 51,94%  (–1,07) στη Βουλή  έναντι 504.059 	ψήφων, ποσοστού 48,06% 	(+1,07) για τους Εργατικούς. Στις εκλογές για Νομοθετικό Συμβούλιο οι Φιλελεύθεροι κέρδισαν 32,23% και 4 κερδισμένες έδρες και εξασφάλισαν 9 συνολικά έναντι 288,95% και 4 και 8 εδρών αντίστοιχα.

## Παραπομπές


Νοτια Αυσ
2018
Πολιτειακές εκλογές 2018 στην Τασμανία

Οι **πολιτειακές εκλογές του 2018 στην [[Τασμανία]]** διεξήχθησαν στις 3 Μαρτίου 2018 για την εκλογή όλων των 25 μελών της Βουλής (House of Assembly).

Η Φιλελεύθερη κυβέρνηση, με επικεφαλής τον πρωθυπουργό Γουίλ Χότζμαν, κέρδισε μια δεύτερη συνεχόμενη θητεία. Πέτυχαν νίκη επί του Εργατικού Κόμματος, που είχε επικεφαλής την αρχηγό της Αντιπολίτευσης, Ρεμπέκα Γουάιτ και τους Πράσινους, με επικεφαλής την Κάσι Ο' Κόνορ. Η Το Δίκτυο Τζάκι Λάμπι έλαβε μέρος στις εκλογές, για πρώτη φορά, αν και το κόμμα δεν κέρδισε έδρες και η αρχηγός Λάμπι δεν εξελέγη.

Οι εκλογές για τη Βουλή δεν γίνονται παράλληλα με τις εκλογές για το Νομοθετικό Συμβούλιο (άνω βουλή), που διεξάγονται τον Μάιο κάθε έτους.

Ήταν η πρώτη φορά έπειτα από 22 χρόνια που μια συντηρητική κυβέρνηση κέρδισε μια δεύτερη συνεχόμενη θητεία στην Τασμανία, και η πρώτη φορά από το 1986 και μόλις η δεύτερη φορά από το 1931 που μια εν ενεργεία συντηρητική κυβέρνηση επανεξελέγη με απόλυτη πλειοψηφία. Ήταν επίσης η πρώτη φορά που σε πολιτειακές εκλογές στην Αυστραλία εξελέγησαν περισσότερες γυναίκες (13) έναντι 12 αντρών.

## Αποτελέσματα

## Παραπομπές


2018
Τασμανία
Σοφία Βογιατζάκη

Η **Σοφία Βογιατζάκη** (Αθήνα, 21 Ιουνίου 1971) είναι Ελληνίδα ηθοποιός.

## Βιογραφικό
Γεννήθηκε και μεγάλωσε στην Αθήνα. Από μικρή ηλικία ξεκίνησε να ασχολείται με το χορό και συγκεκριμένα με το μπαλέτο για 11 χρόνια. Μετά από ένα ατύχημα αποφάσισε να σπουδάσει υποκριτική και να δουλέψει ως ηθοποιός.

### Τηλεόραση
Έκανε το τηλεοπτικό της ντεμπούτο ως ηθοποιός τη σεζόν 2001-2002 στην κωμική σειρά του Λευτέρη Παπαπέτρου *[[Είσαι το Ταίρι Μου]]* στο MEGA. Ακολούθησε η συμμετοχή της στο τηλεπαιχνίδι *Τα τετράγωνα των αστέρων*, ενώ τις σεζόν 2003-2005 υπήρξε συμπαρουσιάστρια του Γρηγόρη Αρναούτογλου στην πρωινή εκπομπή του MEGA *[[Όμορφος Κόσμος το πρωί]]*. Το 2004 συμμετείχε ως guest στις σειρές *[[Η Νταντά]]* και *[[Επτά θανάσιμες πεθερές]]*. Τη σεζόν 2005-2006 είχε έναν από τους πρωταγωνιστικούς ρόλους στον όγδοο κύκλο της καθημερινής σειράς Απαγορευμένη Αγάπη ενώ συμμετείχε στις σειρές Στο Παρά 5, Το κόκκινο δωμάτιο, Big Bang και Λατρεμένοι μου γείτονες. Μετέπειτα έπαιξε στις σειρές του ΑΝΤ1 *7 Ζωές*, *Το Σόι μου μέσα* και Το αμάρτημα της μητρός μου. Το 2014 έκανε ένα πέρασμα από τη σειρά *[[Κάτω Παρτάλι]]*, ενώ το 2015 παρουσίασε μαζί με τις Νόνη Δούνια, Δέσποινα Καμπούρη και Έλενα Παπαβασιλείου την καθημερινή απογευματινή εκπομπή *Γυναίκες* στο Epsilon TV. Το 2018 συμμετείχε σε ένα επεισόδιο της σειράς *[[Δέκα μικροί Μήτσοι]]*, ενώ τη σεζόν 2018-2019 συμμετέχει στην κωμική σειρά *[[Ελεύθερη Σχέση (τηλεοπτική σειρά)|Ελεύθερη Σχέση]]*. Το 2019 έπαιξε στη σειρά *Μαμάδες στο παγκάκι* του Novalifε. Έπαιξε στο βασικό καστ της καθημερινής δραματικής σειράς του Alpha Ελλάδος και Κύπρου *Αστέρια στην Άμμο*. Το 2021 έκανε μία έκτακτη συμμετοχή στην κωμωδία του Alpha Κύπρου *Κάμπινγκ*. Τη σεζόν 2021-2022 συμμετέχει στην σειρά Συμπέθεροι απ' τα Τίρανα. Το 2023 έπαιξε στη σειρά Μαίρη Μαίρη Μαίρη του MEGA ενώ συμμετείχε ως παίκτρια στο Just the 2 Of Us. Μετέπειτα έπαιξε στη σειρά Κάρμα και στην Κατάρα της Τζέλας Δελαφράγκα.

### Κινηματογράφος
Έκανε το κινηματογραφικό της ντεμπούτο το 1998 στην ταινία *Ο αδερφός μου κι εγώ*, ενώ το 2000 συμμετείχε στην ταινία *Ριζότο*. Το 2002 έλαβε μέρος στις ταινίες *[[Ο Βασιλιάς]]* και *[[Κουράστηκα να σκοτώνω τους αγαπητικούς σου]]*. Ακολούθησαν οι ταινίες *Λουκουμάδες με μέλι* (2005) και *I Love Καρδίτσα* (2010).

## Παραπομπές


## Εξωτερικοί σύνδεσμοι
*

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Ίλντικο Ενιέντι

Η **Ίλντικο Ενιέντι** (ουγγρικά: Ildikó Enyedi, 15 Νοεμβρίου 1955 στη Βουδαπέστη) είναι Ουγγαρέζα σκηνοθέτρια και σεναριογράφος.

Είναι διάσημη για την ταινία *[[Ο εικοστός αιώνας μου]]*, η οποία κέρδισε τη Χρυσή Κάμερα το 1989 και για την ταινία *[[Η ψυχή και το σώμα]]*, η οποία κέρδισε τη Χρυσή Άρκτο το 2017.

Σκηνοθέτησε επίσης τις ταινίες *[[Μαγικός κυνηγός]]* (1994), *[[Ταμάς και Ζουλί]]* (1997) και *[[Σίμων ο Μάγος (ταινία)|Σίμων ο Μάγος]]* (1999).

## Παραπομπές


## Εξωτερικοί σύνδεσμοι
* Ίλντικο Ενιέντι στην IMDb 

Κατηγορία:Ούγγροι σεναριογράφοι
Κατηγορία:Ούγγροι σκηνοθέτες κινηματογράφου
Κομίλλα (αποσαφήνιση)

Ο όρος **Κομίλλα** μπορεί να αναφέρεται σε:

* Κομίλλα, πόλη του Μπανγκλαντές
* Επαρχία Κομίλλα, επαρχία του Μπανγκλαντές
* Διαίρεση Κομίλλα, προτεινόμενη διαίρεση του Μπανγκλαντές
Τζούλιους Άξελροντ

Ο **Τζούλιους Άξελροντ** (30 Μαΐου 1912 – 29 Δεκεμβρίου 2004) ήταν Αμερικανός βιοχημικός. Έλαβε το Βραβείο Νόμπελ Φυσιολογίας και Ιατρικής το 1970 μαζί με τον Μπέρναρντ Κατς και τον Ουλφ φον Όιλερ. Τιμήθηκε από την Επιτροπή Νόμπελ για την έρευνά του στην απελευθέρωση και επαναπρόσληψη των νευροδιαβιστών κατεχολαμίνων, κατηγορία χημικών ουσιών του εγκεφάλου που περιλαμβάνουν την αδρεναλίνη, την νορεπινεφρίνη, και όπως ανακαλύφθηκε πρόσφατα, την ντοπαμίνη. Ο Άξελροντ συνέβαλε σημαντικά στην κατανόηση της επίφυσης και του πως ρυθμίζεται κατά τον κύκλο ύπνου-εγρήγορσης.

## Παραπομπές


Κατηγορία:Αμερικανοί χημικοί
Κατηγορία:Βραβευμένοι με Νόμπελ Φυσιολογίας και Ιατρικής
Άγιος Εύγραφος

Ο **Άγιος Εύγραφος** είναι μάρτυρας των πρώτων χριστιανικών αιώνων που τιμάται από την ορθόδοξη και την καθολική Εκκλησία. Ήταν συνεργάτης του Αγίου Μηνά και μαρτύρησε μαζί του, όπως και με τον Άγιο Ερμογένη, στην Αλεξάνδρεια το έτος 312. Εκεί είχε συνοδεύσει τον αυτοκράτορα Μαξιμιανό ως γραμματέας, όπου αποφάσισε να γίνει χριστιανός όταν είδε το μαρτύριο των Αγίων Μηνά και Ερμογένη. Η μνήμη τους εορτάζεται στις 10 Δεκεμβρίου. Από την εποχή του αυτοκράτορα Αρκαδίου (395-408) είχε αναπτυχθεί μια λατρεία των τριών αγίων στην Αίγυπτο. Τότε άρχισε να κτίζεται κοντά στην Αλεξάνδρεια ένα μοναστηριακό συγκρότημα προς τιμήν των τριών αγίων, γνωστό σήμερα ως Αμπού Μένα.

## Εξωτερικοί σύνδεσμοι
*Οι άγιοι Μάρτυρες Μηνάς ο Καλλικέλαδος, Ερμογένης και Εύγραφος, βυζαντινή εικόνα με τους Αγίους Μηνά, Ερμογένη και Εύγραφο.

## Παραπομπές


Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Περιοχή Όφεως (Πόντος)

μικρογραφία|Η περιοχή του Όφεως
Η **περιοχή Όφεως** του Πόντου είναι τμήμα της επαρχίας Τραπεζούντας, στα ανατολικά της Τραπεζούντας και δυτικά της Ριζούντας. Ο πληθυσμός της είναι 43.591 κάτοικοι σύμφωνα με απογραφή του 2022.

## Ιστορία
Η επαρχία του Όφι βρισκόταν ανατολικά της Τραπεζούντας, ανάμεσα στις επαρχίες των Σουρμένων και της Ριζούντας. Ο ποταμός Όφις αποτελούσε το φυσικό σύνορο που διαχώριζε τα χωριά των εξισλαμισμένων ελληνικών πληθυσμών από τα χριστιανικά ελληνικά χωριά Χάλτ’ (*Sogutlu*), Ζουρέλ (*Sarakoy*), Κουρίτσ’ (*Sivrice*), Κρηνίτα (*Catalsogut*), Κοφκία (*Yaniktas*), Γίγα (*Yiga*), Ζησινό (*Bolumlu)* και Λέκκα (*Camli*). Παρά τη θρησκευτική διαφορετικότητα, η γλώσσα επικοινωνίας όλων των Οφιτών ή Οφλήδων, όπως τους αποκαλούσαν οι Τούρκοι, ήταν η Οφιτική Ποντιακή.

Σύμφωνα με τα δεδομένα των οθωμανικών φορολογικών κατάστιχων που σώζονται για την περιοχή φαίνεται πως τουλάχιστον μέχρι τα τέλη του 16ου αιώνα η συντριπτική πλειοψηφία του πληθυσμού της κοιλάδας διατηρούσε τον χριστιανικό της χαρακτήρα. Ο 17ος και ο 18ος αιώνας υπήρξαν καθοριστικοί για τον σχεδόν όλοκληρωτικό εξισλαμισμό των χωριών του Όφεως. Αυτή την περίοδο πολλοί Χριστιανοί μετακινήθηκαν στις ορεινές περιοχές της άνω κοιλάδας, μακριά από περιοχές με αυξανόμενη παρουσία Μουσουλμάνων. Η δραματική αλλαγή στον θρησκευτικό χαρακτήρα της περιοχής, ωστόσο, δεν συνοδεύτηκε από μια παράλληλη αντικατάσταση της ελληνικής ποντιακής διαλέκτου από την τουρκική.

Μετά την ανταλλαγή των πληθυσμών του 1923, οι Οφίτες πρόσφυγες εγκαταστάθηκαν στην περιοχή του Παρανεστίου της Δράμας (στα χωριά Πολυνέρι, Καλλίκρουνο, Πάστροβα, Περίβλεπτον, Μελισσοχώρι, Μεσοχώρι και Ντούκοβο), στο χωριό Παντοκερασιά του νομού Κιλκίς, όπου συμβίωναν με πρόσφυγες από την ανατολική Θράκη, και τέλος, στην κωμόπολη Φιλώτα της Κοζάνης, όπου συνυπήρχαν μαζί με Πόντιους πρόσφυγες από την περιοχή του Καυκάσου. 

Σήμερα στην περιοχή κατοικεί μια μειοψηφία από ελληνόφωνους (δίγλωσσους) μουσουλμάνους, γνώστες της μακρινής χριστιανικής καταγωγής τους και ισχυρής τουρκικής συνείδησης. Πιστεύεται πως τα ελληνικά μιλιούνται σε περίπου 30 χωριά του Όφεως και της γειτονικής επαρχίας Çaykara/Κατωχωρίου, από περίπου 5.000 άτομα.

## Παραπομπές


## Εξωτερικοί σύνδεσμοι
* 

Κατηγορία:Πόντος
Κατηγορία:Περιοχές της Τουρκίας
Ντέιβιντ Στερν

Ο **Ντέιβιντ Τζόελ Στερν** (αγγλικά: *David Joel Stern*) (Νέα Υόρκη, 22 Σεπτεμβρίου 1942 – 1 Ιανουαρίου 2020) ήταν Κομισάριος του NBA, ο μακροβιότερος στα χρονικά. 

Ξεκίνησε να ασχολείται με τα διοικητικά του αμερικανικού μπάσκετμπολ ως εξωτερικός παράγοντας το 1966 και δώδεκα χρόνια αργότερα (1978) εντάχθηκε επίσημα στη διοίκηση της Ομοσπονδίας, ενώ το 1980 έγινε εκτελεστικός αντιπρόεδρός της. Κομισάριος έγινε το 1984 και πιστώνεται με την ανάπτυξη της δημοφιλίας του αθλήματος τις δύο επόμενες δεκαετίες. Υπηρέτησε στη θέση αυτή επί 30 ολόκληρα χρόνια, έως τις 1 Φεβρουαρίου του 2014, οπότε και αποσύρθηκε. Εισήλθε στο “Hall of Fame” του ιδρύματος “Naismith Memorial Basketball” στις 14 Φεβρουαρίου του 2014. Το 2016 εισήχθη και στο Hall of Fame της FIBA.

## Παραπομπές


Κατηγορία:Κομισάριοι του NBA
Κατηγορία:Εισαχθέντες  στο Hall of Fame της FIBA
Κατηγορία:Εισαχθέντες στο Naismith Memorial Basketball Hall of Fame
Σούρμενα Τραπεζούντας

Τα **Σούρμενα** (, , ) είναι δήμος και διαμέρισμα της Επαρχίας Τραπεζούντας, στην Τουρκία. Η πόλη θεωρείται πρωτεύουσα των ελληνόφωνων της ανατολικής Τραπεζούντας. Από τις 34 περιοχές των Σουρμένων, οι 29 είναι ελληνόφωνες ενώ από τα 19 χωριά τα 5 είναι εντελώς ελληνόφωνα. Οι περιοχές Σουρμένων, Τόνυας, Ματσούκας και Όφι είναι οι πιο πυκνοκατοικημένες ελληνόφωνες περιοχές στην επαρχία Τραπεζούντας.

Είναι γνωστή και ως Ισσιπόρτο Δήμαρχος είναι ο Ράχμι Ουστούν, από το Κόμμα Δικαιοσύνης και Ανάπτυξης.

## Παραπομπές


## Εξωτερικοί σύνδεσμοι
* 
*  


Κατηγορία:Οικισμοί στην Επαρχία Τραπεζούντας
Κατηγορία:Παράκτιοι οικισμοί στην Τουρκία
Κατηγορία:Διαμερίσματα της Επαρχίας Τραπεζούντας
Αλέξανδρος Παπαδάτος

Ο **Αλέξανδρος Παπαδάτος** (γεννήθηκε στις 31 Ιουλίου 1993) είναι Έλληνας αθλητής της Εθνικής Ομάδας Πάλης και μέλος της Ελληνικής Ομοσπονδίας Αθλητισμού Κωφών.

Είναι γνωστός και με το ψευδώνυμο "Χρυσό Λιοντάρι" λόγω της δυναμικότητάς του και των χρυσών τίτλων που κατέχει.

Εκπροσώπησε την Ελλάδα σε πολλές διοργανώσεις Κωφών με πολλές διακρίσεις.

## Συμμετοχή σε διοργανώσεις

## Παραπομπές


Κατηγορία:Έλληνες αθλητές της ελληνορωμαϊκής πάλης
Κατηγορία:Έλληνες αθλητές της ελευθέρας πάλης
Κατηγορία:Κωφοί
Παξιμάδι

right|220px|thumb|Δανέζικο παξιμάδι ''Κόρπου'' με κανέλα και ζάχαρη
Το **παξιμάδι** είναι ένα κομμάτι ψωμιού το οποίο έχει ψηθεί δύο φορές έτσι ώστε να αποβάλλει εντελώς τα υγρά του, με αποτέλεσμα να είναι σκληρό και να μπορεί να διατηρηθεί για μεγάλο χρονικό διάστημα.

Συναντάται σε πολλές χώρες του κόσμου σε διαφορετικές εκδοχές και με διαφορετική ονομασία.

## Εξωτερικοί σύνδεσμοι
* 
* 

Κατηγορία:Ψωμιά
Κατηγορία:Ορολογία διατροφής
Κατηγορία:Τρόφιμα μαγειρεμένα στο φούρνο
Κατηγορία:Τρόφιμα με βάση το ψωμί
Κατηγορία:Ελληνική κουζίνα
Κατηγορία:Βυζαντινή κουζίνα
Λάζαρος Πηνιάτογλου

Ο **Λάζαρος (Ρίκος) Μ. Πηνιάτογλου** (Βατούμ, Ρωσία, 1909 – Αθήνα, 9 Δεκεμβρίου 1945) ήταν Έλληνας χημικός,  δημοσιογράφος και συγγραφέας, διευθυντής της (παράνομης στην Κατοχή) εφημερίδας «Ελληνικόν Αίμα». 

Αποφοίτησε από τη Ροβέρτειο Σχολή της Κωνσταντινούπολης και στη συνέχεια εγκαταστάθηκε στην Αθήνα. Συνέχισε τις σπουδές του στο Λεόντειο Λύκειο και εγγράφηκε στη Φυσικομαθηματική Σχολή του Πανεπιστημίου Αθηνών. Ολοκλήρωσε τις σπουδές του στο εξωτερικό, στη φιλοσοφία, την κοινωνιολογία και τις πολιτικές επιστήμες στο Λονδίνο και στο Παρίσι.

Με τη δημοσιογραφία ασχολήθηκε από το 1930 και μετά και αναδείχθηκε σε κύριο εκπρόσωπο του εθνικόφρονα Τύπου.

Συνέγραψε έργα κοινωνικού περιεχομένου.

Πέθανε από περιτονίτιδα, κατόπιν οξείας σκωληκοειδίτιδας. 

## Επιλεγμένα έργα
Προπολεμικά έγραψε τα έργα:

**Το πρωτείον της οικογενείας*
**Η αρχαϊκή μορφή του Βασιλικού θερμού εν Ελλάδι*.

## Παραπομπές


Κατηγορία:Έλληνες συγγραφείς του 20ού αιώνα
Ομεριέ (συνοικία Λευκωσίας)

Η **Ομεριέ** είναι συνοικία του Δήμου Λευκωσίας.

## Τοποθεσία
Στα βόρεια συνορεύει με την Αγία Σοφία, στα βορειοανατολικά με τη συνοικία Τακτελκαλέ, στα ανατολικά με τον Άγιο Ιωάννη, στα νότια με τον Άγιο Αντώνιο, στα νοτιοδυτικά με τον Άγιο Σάββα και στα δυτικά με τη Φανερωμένη.

## Ιστορία
Πριν την τουρκική εισβολή του 1974 αποτελούσε μια από τις πλουσιότερες συνοικίες της Λευκωσίας. Μετά την τουρκική εισβολή, η συνοικία μετατράπηκε σε μια εγκαταλειμμένη και υποβαθμισμένη ζώνη. 

Η συνοικία έχει μεγάλο αριθμό μνημείων και κτιρίων, δείγματα της παραδοσιακής αστικής αρχιτεκτονικής της Κύπρου. Σημαντικότερα μνημεία αποτελούν το Τέμενος Ομεριέ και το Χαμάμ Ομεριέ (οθωμανικά λουτρά).

Τα τελευταία χρόνια πραγματοποιήθηκαν στην συνοικία έργα αποκατάστασης που είχαν ως στόχο την ανάπλαση και επαναχρησιμοποίηση των ιστορικών μνημείων και γενικότερα την αποκατάσταση της περιοχής.

## Πληθυσμός
Ο πίνακας που ακολουθεί παρουσιάζει τον πληθυσμό της Ομεριέ όπως καταγράφηκε στις απογραφές πληθυσμού που έγιναν στην Κύπρο. Στις απογραφές του 1931, του 1960, του 1973 και του 1976 δεν απογράφεται ξεχωριστά.




## Παραπομπές

Κατηγορία:Συνοικίες Δήμου Λευκωσίας
Sony Classical

Η **Sony Classical Records** (γνωστή και ως **Sony Classical**) είναι αμερικανική δισκογραφική εταιρεία που ιδρύθηκε το 1924 ως Columbia Masterworks Records, θυγατρική της Columbia Records. Το 1948, εξέδωσε το πρώτο εμπορικά επιτυχημένο LP των 12". Στην επόμενη δεκαετία οι καλλιτέχνες της συμπεριελάμβαναν τον Isaac Stern, τον Pablo Casals, τον Glenn Gould, τον Eugene Ormandy, τον Vangelis, τον Elliot Goldenthal, τον Leonard Bernstein και τον John Williams.

Το 1980, η ετικέτα Columbia Masterworks μετονομάστηκε σε CBS Masterworks Records, αλλά το 1990, μετά την εξαγορά της CBS Records από τη Sony, μετονομάστηκε σε Sony Classical Records. Το λογότυπό της αντηχεί το λογότυπο της "Magic Notes" που ήταν το έμβλημα της Columbia μέχρι το 1954. Κατά τη διάρκεια της δεκαετίας του 1990, η εταιρία ενεπλάκη σε διαμάχη υπό την ηγεσία του Πήτερ Γκελμπ, λόγω του ότι προχώρησε την crossover μουσική έναντι των κλασσικών κυκλοφοριών, παραλείποντας να διαθέσει μεγάλο μέρος του αρχείου της από τις μεγάλες ηχογραφήσεις της. Πηγαίνοντας «πίσω στο μέλλον», το όνομα Masterworks παραμένει στη σειρά των Άλμπουμ του Broadway που κυκλοφορούν μέσω του Masterworks Broadway Records και ως το brand-name του τμήματος κλασικής μουσικής της Sony Music Entertainment, της Sony Masterworks. Η ετικέτα της Sony Classical είναι εισηγμένη σήμερα ως αδερφική επωνυμία της Masterworks.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Δισκογραφικές εταιρίες soundtracks
Κατηγορία:Sony Music
Κατηγορία:Δισκογραφικές εταιρείες κλασικής μουσικής
Ε.Α.Γ.Σ. Δόξα Σιταγρών

Ο **Εκπαιδευτικός Αθλητικός Γυμναστικός Σύλλογος Δόξα Σιταγρών** είναι ποδοσφαιρικός σύλλογος που εδρεύει στους Σιταγρούς Δράμας του Νομού Δράμας. Έτος ιδρύσεως του συλλόγου αποτελεί το 1948.

## Ιστορία
Ο **Ε.Α.Γ.Σ. Δόξα Σιταγρών** ιδρύθηκε το 1948 από Πόντιους πρόσφυγες που είχαν εγκατασταθεί στο Μιναρέ Τσιφλίκ, όπως ονομάστηκαν αρχικά οι Σιταγροί. Ξεκίνησε την επίσημη αγωνιστική της πορεία από τα πρωταθλήματα της ευρύτερης Ε.Π.Σ. Ανατολικής Μακεδονίας πριν την ίδρυση της Ε.Π.Σ. Δράμας.

Οι σημαντικότερες διακρίσεις της Δόξας Σιταγρών καταγράφονται τις δεκαετίες του 1960 και του 1970. Η πρώτη διάκριση ήρθε το 1965 όποτε και ως πρωταθλήτρια Ε.Π.Σ. Δράμας προβιβάστηκε στο νεοσύστατο πρωτάθλημα της Γ΄ Εθνικής κατηγορίας (ερασιτεχνική Β΄ Εθνικής) τότε. Στη Γ΄ Εθνική είχε παρουσία και τις 2 χρονιές 1965-66 και 1966-67, πριν την κατάργηση της κατηγορίας από το δικτατορικό καθεστώς το 1967. Τις χρονιές 1973 και 1974 αναδείχθηκε εκ νέου πρωταθλήτρια Ε.Π.Σ. Δράμας κερδίζοντας αμφότερα την πρόκριση στο ειδικό πρωτάθλημα ανόδου του 1973 και 1974 αντίστοιχα, διεκδικώντας την άνοδο στην Β΄ Εθνική κατηγορία χωρίς όμως επιτυχία, κάτι που επανέλαβε το 1976.

Από τα τέλη της δεκαετίας του 1970 αγωνίζεται αποκλειστικά στα πρωταθλήματα της Ε.Π.Σ. Δράμας. Το 2018 εορτάστηκαν τα 70 χρόνια ιστορίας του συλλόγου. Στην σεζόν 2018-2019 συμμετέχει στην Α΄ κατηγορία ΕΠΣ Δράμας.

Από τη Δόξα Σιταγρών ξεκίνησαν την ποδοσφαιρικοί τους σταδιοδρομία πλήθος αξιόλογων ποδοσφαιριστών, με σπουδαιότερους τον Παύλο Γρηγοριάδη και τον Βασίλη Κυριακού μεταξύ άλλων.

## Παραπομπές


## Πηγές
* Ευάγγελος Ιωσηφίδης, «*Ιστορία και μνήμες της Δόξας Σιταγρών*», 2016, εκδόσεις Κυριακίδη, ISBN 960-5990-93-8

## Εξωτερικοί σύνδεσμοι
* Πρώην επίσημος λογαριασμός του Ε.Α.Γ.Σ. Δόξα Σιταγρών στο Facebook

Κατηγορία:Αθλητικοί σύλλογοι Δράμας
Κατηγορία:Ιδρύσεις αθλητικών συλλόγων το 1948
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1948
Φρανσίσκα Κροβέτο

Η **Φρανσίσκα Κροβέτο Τσαντίντ** (γενν. 27 Απριλίου 1990 στο Σαντιάγο) είναι Χιλιανή αθλήτρια που εξειδικεύεται στη σκοποβολή. Έχει κερδίσει δύο μετάλλια σε Παναμερικανικούς Αγώνες.

Εκπροσώπησε τη Χιλή στους Θερινούς Ολυμπιακούς Αγώνες 2012 στο Λονδίνο, στο αγώνισμα του σκιτ γυναικών.

## Παραπομπές

* Φρανσέσκα Κροβέτο *issf-sports.org*
* Φρανσέσκα Κροβέτο  *[[Θερινοί Ολυμπιακοί Αγώνες 2012|Λονδίνο 2012]].*

Κατηγορία:Χιλιανοί αθλητές της σκοποβολής
Μασίστιος

Ο **Μασίστιος** ήταν αρχηγός του περσικού ιππικού στην μάχη των Πλαταιών υπό τις διαταγές του Μαρδόνιου.

Ήταν γιος του Σιρομίτρα, σύμφωνα με τον Ηρόδοτο (Ιστορίαι, Ζ' 79). Στο έργο αναφέρεται ως πανύψηλος άνδρας (Θ' 25). Έγινε αξιωματικός στον περσικό στρατό κατά τη διάρκεια της εισβολής του Ξέρξη Α' στην Ελλάδα και είχε τεράστια δημοφιλία μεταξύ των στρατιωτών (Θ' 24). Πέθανε λίγο πριν από τη μάχη των Πλαταιών, οπότε ο θάνατός του τοποθετείται κάπου στο 479 π.Χ. (Θ' 24, 31) Είχε συγγενική σχέση με τον Μαρδόνιο.

Κατηγορία:Πρωταγωνιστές των Περσικών Πολέμων‎
Συμμετοχή της Χιλής στους Θερινούς Ολυμπιακούς Αγώνες 2020

Η **[[Χιλή]]** θα συμμετέχει στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Συμμετέχει από το 1896, ενώ δεν έχει συμμετάσχει στους Ολυμπιακούς του 1900, 1904, 1908, 1932 και 1980.

## Συμμετοχές

### Σκοποβολή

#### Γυναίκες

## Παραπομπές


Χιλή
Γκράντατς (Νόβο Γκόραζντε)

Το **Γκράντατς** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Νόβο Γκόραζντε και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

Το Γκράντατς ευρίσκεται επί της αριστερής όχθης του Δρίνου.

## Ιστορία

## Δημογραφία
### Κατανομή του πληθυσμού ανά εθνότητα (1991)
Το 1991, το χωριό αριθμούσε 145 κατοίκους, οι οποίοι ήσαν όλοι τους Μουσουλμάνοι (Βόσνιοι).

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί του Νόβο Γκόραζντε
Κατηγορία:Οικισμοί του Νόβο Γκόραζντε με βοσνιακή πληθυσμιακή πλειοψηφία
Λιμνάκαρο

μικρογραφία|Άποψη του Λιμνάκαρου κατά τα τέλη του καλοκαιρίου από το βορρά.
δεξιά|μικρογραφία|Η Βυζαντινή εκκλησία του Αγ. Πνεύματος.
Το **Λιμνάκαρο** ή ο **Λιμνάκαρος** είναι ένα μικρό (περίπου 1000μ κατά την κατεύθυνση από ανατολή προς δύση και 600μ από βορρά προς νότο) οροπέδιο που βρίσκεται νότια του οροπεδίου Λασιθίου, κοντά στα χωριά  Άγιος Γεώργιος και Αβρακόντες στην ανατολική Κρήτη, καθώς και διοικητικά στις Κοινότητες Αγίου Γεωργίου και Αβρακόντε.
Το Λιμνάκαρο βρίσκεται περίπου 1120 m πάνω από το επίπεδο της θάλασσας, στους πρόποδες της κορυφής Σπαθί που υψώνεται στα 2148 μ. Εξαιτίας του μεγάλου του υψομέτρου, το οροπέδιο χρησιμοποιείται κυρίως ως βοσκοτόπος αιγοπροβάτων. Έχει πλούσια άγρια χλωρίδα και σ'αυτό ευδοκιμούν δέντρα όπως καρυδιές, αχλαδιές, μηλιές και καστανιές. Παρά ένα πολύ μικρό αριθμό κατοικιών, στο Λιμνάκαρο δεν υπάρχουν μόνιμοι κάτοικοι. Στο δυτικό μέρος του οροπεδίου υπάρχει ένα δίκλιτο εκκλησάκι αφιερωμένο στο Άγιο Πνεύμα που χρονολογείται από τη δεύτερη Βυζαντινή περίοδο (961-1204). Η εκκλησία επεκτάθηκε το 1875 και έχει ανακαινιστεί πρόσφατα. Το Λιμνάκαρο είναι πάνω στην Ευρωπαϊκή διαδρομή πεζοπορίας Ε4. Νοτιοδυτικά του οροπεδίου στην περιοχή Ανεστάση και σε ύψος 1350μ υπάρχει ένα ορειβατικό καταφύγιο.

## Δείτε επίσης
* Δίκτη

## Εξωτερικοί σύνδεσμοι
* Ανακαλύπτοντας το οροπέδιο Λιμνάκαρο, cretazine.com

## Αναφορές


Κατηγορία:Γεωγραφία της Κρήτης
Κατηγορία:Οροπέδια της Ελλάδας
Μπεν Χάρντι

Ο **Μπεν Χάρντι** είναι Άγγλος ηθοποιός του κινηματογράφου. Ξεκίνησε τη σταδιοδρομία του με τη σειρά *Eastenders*. Υποδύθηκε τον Angel στη ταινία *[[X-Men: Apocalypse]]* (2016) και στην ταινία *[[Bohemian Rhapsody (ταινία)|Bohemian Rhapsody]]* (2018) ως Ρότζερ Τέιλορ. Ακόμη υποδύθηκε τον Four στην ταινία * [[6 Underground]]* (2019), μια παραγωγή του Netflix.

## Πρώτα χρόνια
Ο Χάρντι γεννήθηκε στο Μπούρνμαουθ του Ντόρσετ στις 2 Ιανουαρίου 1991 και μεγάλωσε στο Σέρμπορν. Παρακολούθησε το δημοτικό σχολείο Σέρμπορν Άμπεϋ και το Σχολείο Γκρύφον. Ως μαθητής στο Γκρύφον, συμμετείχε ως Λοχίας Φράνσις Τρόι σε σχολική κινηματογραφική προσαρμογή του *[[Far from the Madding Crowd]]*.

## Παραπομπές


Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Γενικές εκλογές της Κόστα Ρίκα (2018)

**Γενικές εκλογές** διεξήχθησαν στην Κόστα Ρίκα το 2018 για να εκλεγούν αμφότερα ο Πρόεδρος και η Νομοθετική Συνέλευση. Ο πρώτος γύρος των προεδρικών εκλογών διεξήχθη στις 4 Φεβρουαρίου 2018, με τους δύο κορυφαίους υποψήφιους να είναι ο τραγουδιστής της  χριστιανικής μουσικής και βουλευτής Φαμπρίσιο Αλβαράδο Μουνιός από το συντηρητικό Κόμμα Εθνικής Αποκατάστασης και ο συγγραφέας και πρώην υπουργός Κάρλος Αλβαράδο Κεσάδα από το προοδευτικό Κόμμα Δράσης των Πολιτών, κερδίζοντας το 24% και το 21% των ψήφων αντίστοιχα. Καθώς κανένας υποψήφιος δεν έλαβε ποσοστό άνω του 40% από τον πρώτο γύρο ψηφοφορίας, ένας δεύτερος γύρος πραγματοποιήθηκε την 1η Απριλίου του 2018 και κερδήθηκε από τον Κάρλος Αλβαράδο Κεσάδα με μια σαρωτική νίκη με 60,6% των ψήφων.

Το μέχρι πρότινος κυβερνών Κόμμα Εθνικής Αποκατάστασης υπέστη την δεινότερη ήττα του στα χρονικά, με τα χειρότερα αποτελέσματα, τερματίζοντας 3ο στον προεδρικό γύρο για πρώτη φορά στην ιστορία του.

Στην 57μελή Νομοθετική Συνέλευση, το Εθνικό Απελευθερωτικό Κόμμα κέρδισε 17 έδρες, το Κόμμα Εθνικής Αποκατάστασης κέρδισε 14 έδρες, οι  Κόμμα Δράσης των Πολιτών 10, το Κόμμα Κοινωνικής Χριστιανικής Ενότητας 9, το Κόμμα Εθνικής Ολοκλήρωσης 4, το Κοινωνικό Χριστιανικό Ρεπουμπλικανικό Κόμμα (ένα παρακλάδι του PUSC) κέρδισε 2 έδρες και το αριστερό Ευρύ Μέτωπο κέρδισε 1 έδρα.

## Εκλογικό σύστημα
Ο Πρόεδρος της Κόστα Ρίκα εκλέγεται χρησιμοποιώντας το σύστημα των 2 γύρων στο οποίο ένας υποψήφιος πρέπει να λάβει τουλάχιστον το 40% των ψήφων για να κερδίσει στον πρώτο γύρο. Αν κανείς υποψήφιος δεν κερδίσει στον πρώτο γύρο, τελικός γύρος θα πραγματοποιηθεί μεταξύ των δύο υποψηφίων με το μεγαλύτερο ποσοστό ψήφων.

Τα 57 μέλη της Νομοθετικής Συνέλευσης εκλέγονται χρησιμοποιώντας κλειστή λίστα με αναλογική εκπροσώπηση μέσω της μεθόδου του μεγαλύτερου υπόλοιπου από επτά πολυεδρικές εκλογικές περιφέρειες που έχουν από 4 ως 19 έδρες, οι οποίες βασίζονται στις επτά επαρχίες.

## Αποτελέσματα

## Βουλή

## Παραπομπές


2018
Κοστα
Καλίνινγκραντ (αποσαφήνιση)

Ο όρος **Καλίνινγκραντ** μπορεί να αναφέρεται στα παρακάτω:

* Καλίνινγκραντ, πόλη στη Ρωσία και πρωτεύουσα της ομώνυμης περιφέρειας
* Περιφέρεια Καλίνινγκραντ, περιφέρεια (ομοσπονδιακό υποκείμενο) της Ρωσίας.
Κάρλος Αλβαράδο

Ο **Κάρλος Αλβαράδο Κεσάδα** (*Carlos Alvarado Quesada*, 14 Ιανουαρίου 1980-) είναι πολιτικός και συγγραφέας από την Κόστα Ρίκα, ο οποίος υπηρέτησε ως πρόεδρος της χώρας από το 2018 έως το 2022. Είναι μέλος του Κόμματος Δράσης των Πολιτών (PAC). Προηγουμένως υπηρέτησε ως υπουργός Εργασίας και Κοινωνικής Ασφάλειας στη διάρκεια της προεδρίας του Λουίς Γκιγέρμο Σολίς.

Ο 38χρονος Αλβαράδο έγινε ο νεότερος σε ηλικία εν ενεργεία πρόεδρος από την εποχή του Αλφρέδο Γκονσάλες Φλόρες το 1914, ο οποίος όταν έγινε πρόεδρος ήταν 36 ετών. Ορκίστηκε πρόεδρος στις 8 Μαΐου 2018. 

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Κόστα Ρίκα
Αθλητικό Κέντρο Λαδόπουλου Πάτρας

Το **Αθλητικό Κέντρο Λαδόπουλου Πάτρας** αποτελείται από ανοιχτό στάδιο που διαθέτει γήπεδο με φυσικό χλοοτάπητα και περιβάλλοντα στίβο, καθώς και κλειστό γυμναστήριο φουλ εξοπλισμένο. Είναι προπονητήριο ομάδων στίβου, ενόργανης γυμναστικής ,ρυθμικης γυμναστικης ,τραμπολινο και κατά καιρούς σε αυτό διεξάγονται διάφορα αθλητικά δρώμενα. 

Είναι εξοπλισμένο με όλα τα απαραίτητα για τα αθλήματα που λαμβάνουν χώρα στις εγκαταστάσεις του, νυχτερινό φωτισμό, αποδυτήρια, γραφεία, κλιματισμό και εξαερισμό στους εσωτερικούς χώρους, περιμετρική περίφραξη, καθώς και χώρο στάθμευσης οχημάτων (πάρκινγκ), ενώ το στάδιο διαθέτει επίσης μικρή κερκίδα θεατών.

## Τοποθεσία
Βρίσκεται στην συνοικία Λαδόπουλου της Πάτρας, περί τα 4 χιλιόμετρα οδικώς από το κέντρο της πόλης. Οι οδοί που περιβάλλουν το αθλητικό κέντρο περιμετρικά είναι οι *Οδυσσέα Ελύτη* στα ανατολικά, *Κερασόβου* στα νότια, *Σουνίου* στα δυτικά, καθώς και *Τεμπών* (κυρίως) και *Τρικάλων* (εν μέρη) στα βόρεια, οι οποίες συναντώνται στην οδό *Ηλέκτρας* όπου καταλήγει στην κεντρική είσοδο του χώρου του αθλητικού κέντρου.

## Ιστορικό
Με την σημερινή του μορφή διαμορφώθηκε το 2003, όπου μέχρι τότε ήταν ξερό γήπεδο ποδοσφαίρου και αποτελούσε έδρα της Αναγέννησης Πατρών. 

## Παραπομπές


## Εξωτερικοί σύνδεσμοι
* Google Maps - Η τοποθεσία του Αθλητικού Κέντρου Λαδόπουλου Πάτρας στον χάρτη. Ανακτήθηκε: 11/12/2018.

Κατηγορία:Αθλητικές εγκαταστάσεις στην Πάτρα
Κατηγορία:Δήμος Πατρέων
Resident Evil (βιντεοπαιχνίδι, 2002)

Το ***Resident Evil***, γνωστό στην Ιαπωνία ως ***Biohazard***, είναι βιντεοπαιχνίδι επιβίωσης τρόμου που αναπτύχθηκε και κυκλοφόρησε το 2002 από την Capcom για το GameCube. Πρόκειται για remake του παιχνιδιού με το ίδιο όνομα, το πρώτο μέρος της σειράς *[[Resident Evil]]*, που κυκλοφόρησε το 1996. Η ιστορία λαμβάνει χώρα στο 1998 κοντά στην φανταστική πόλη Raccoon City, όπου έχει συμβεί μια σειρά περίεργων δολοφονιών. Ο παίκτης αναλαμβάνει το ρόλο των μελών της ομάδας S.T.A.R.S. Chris Redfield ή Jill Valentine, που έχουν σταλεί εκεί για να ερευνήσουν τους φόνους.

Η ανάπτυξη του *Resident Evil* ολοκληρώθηκε σε ένα χρόνο και δύο μήνες, ως συμφωνία μεταξύ αποκλειστικά Capcom και Nintendo. Η σκηνοθεσία του έγινε από τον Σίντζι Μικάμι, ο οποίος σχεδίασε και σκηνοθέτησε επίσης και το αρχικό *Resident Evil*. Ο Μικάμι αποφάσισε να κάνει το remake επειδή ένιωσε ότι το γνήσιο δεν είχε "γεράσει" καλά με την πάροδο του χρόνου, και ότι οι ικανότητες του GameCube θα μπορούσαν να το φέρουν πιο κοντά στο όραμα που είχε αρχικά. Ένας ακόμη λόγος ήταν το κακό localisation του παιχνιδιού. Το παιχνίδι διατηρεί την ίδια οπτική παρουσίαση, με τρισδιάστατα μοντέλα χαρακτήρων τοποθετημένα σε pre-rendered φόντα: ωστόσο, η ποιότητα των γραφικών είναι σημαντικά βελτιωμένη. Επίσης, το remake διαθέτει νέες μηχανικές στον τρόπο παιχνιδιού, αναθεωρημένα παζλ, πρόσθετες περιοχές για εξερεύνηση, βελτιωμένο σενάριο και νέες λεπτομέρειες στην ιστορία, συμπεριλαμβανομένης μια κομμένης υπο-πλοκής που είχε κοπεί από το original παιχνίδι.

Με την κυκλοφορία του, το *Resident Evil* απέσπασε διθύραμβους από κριτικούς και δημοσιογράφους, οι οποίοι επαίνεσαν τα βελτιωμένα γραφικά και το gameplay του. Συχνά περιγράφεται ως μία από τις καλύτερες, πιο τρομακτικές και πιο εντυπωσιακές οπτικά προσθήκες στη σειρά *Resident Evil*. Παρ' όλα αυτά, οι πωλήσεις δεν ανταποκρίθηκαν στις προσδοκίες της Capcom, η οποία έπειτα άλλαξε της κατεύθυνση της σειράς προς στο είδος των παιχνιδιών δράσης. Το 2008, το παιχνίδι έγινε port για το Wii, με νέο σύστημα χειρισμού. Το 2015, κυκλοφόρησε για τα Microsoft Windows, PlayStation 3, PlayStation 4, Xbox 360 και Xbox One η υψηλής ανάλυσης εκδοχή του παιχνιδιού.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Βιντεοπαιχνίδια του 2002
Κατηγορία:Βιντεοπαιχνίδια του GameCube
Κατηγορία:Βιντεοπαιχνίδια του Nintendo Switch
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του Wii
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Βιντεοπαιχνίδια τοποθετημένα στο 1998
Κατηγορία:Βιντεοπαιχνίδια τοποθετημένα στις ΗΠΑ
Κατηγορία:Βιντεοπαιχνίδια Resident Evil
Κατηγορία:Βιντεοπαιχνίδια με εναλλακτικούς τερματισμούς
Κατηγορία:Remakes βιντεοπαιχνιδιών
Φραντσέσκα Μοροζίνι

Η **Φραντσέσκα Μοροζίνι** (πέθανε μετά το 1454) ήταν Δούκισσα του Αρχιπελάγους μέσω του γάμου της με τον Ιωάννη Β΄ Κρίσπο. Ανέλαβε την αντιβασιλεία της Νάξου μετά τον θάνατο του συζύγου της (1433) για λογαριασμό του ανήλικου γιου της Ιακώβου Β΄.
Η Φραντσέσκα Μοροζίνι περιγράφεται σαν *"ισχυρότατη γυναίκα"* και είχε όλη την εξουσία στα χέρια της την εποχή που κυβέρνησε ο γιος της και ο εγγονός της Ιωάννης Ιάκωβος Κρίσπος μέχρι την άνοδο του κουνιάδου της Γουλιέλμου Β΄ (1453). Μετά τον πρόωρο θάνατο του γιου της (1457) διεκδίκησε την αντιβασιλεία για χάρη του νεογέννητου εγγονού της αλλά οι κουνιάδοι της Γουλιέλμος Β΄ Κρίσπος, Κύριος της Ανάφης και ο Νικολό Κρίσπος, κύριος της Σύρου, την περιόρισαν και έγιναν επίτροποι με την υποστήριξη της Βενετίας. Όταν έπειτα από λίγο απεβίωσε ο Νικολό τον αντικατέστησε ο γιος του Φραγκίσκος Β΄ Κρίσπος. Την εκλογή του αποφάσισαν ο Λατίνος αρχιεπίσκοπος και οι πολίτες της Νάξου, έπειτα ζήτησαν από την Δημοκρατία της Βενετίας να επικυρώσει τη διαδοχή του Νικολό. Μετά την άνοδο του κουνιάδου της Γουλιέλμου Β΄ η Φραντσέσκα Μοροζίνι αποσύρθηκε στην Βενετία και ίδρυσε το μοναστήρι και την εκκλησία του Αγίου Αντωνίου αφιερωμένα στους Ιωαννίτες Ιππότες (1452).

## Οικογένεια
Με τον σύζυγό της Ιωάννη Β΄ Κρίσπο απέκτησε :

*Ιάκωβος Β΄ Κρίσπος, δούκας της Νάξου, σύζυγος της Τζινέβρα Γκαττιλούζιο, κόρης του Ντορίνο Α΄ Γκαττιλούζιο ηγεμόνα της Λέσβου
*Αντριάνα Κρίσπο, σύζυγος του Ντομένικο Σομμαρίπα αυθέντη της Άνδρου.

## Παραπομπές
 		


## Πηγές

*Miller, William. The Latins in the Levant: A History of Frankish Greece (1204–1566). London: 1908.

Κατηγορία:Ευγενείς του Δουκάτου του Αρχιπελάγους
Μόσχα (αποσαφήνιση)

Ο όρος **Μόσχα** μπορεί να αναφέρεται σε:

* Μόσχα, πρωτεύουσα και ομοσπονδιακή πόλη της Ρωσίας
* Περιφέρεια Μόσχας, περιφέρεια (ομοσπονδιακό υποκείμενο) της Ρωσίας
Μέχντι Αμπάσωβ

Ο **Μέχντι Αμπάσωβ ** (:  1η Ιανουαρίου 1960 - 13 Ιανουαρίου 1992, Ναγκόρνο-Καραμπάχ, Αζερμπαϊτζάν) ήταν πολεμιστής του πολέμου του Ναγκόρνο Καραμπάχ και Εθνικός Ήρωας του Αζερμπαϊτζάν. Του απονεμήθηκε ο τίτλος του «*Master of Sports*» της Σοβιετικής Ένωσης.

## Βιογραφία
Γεννήθηκε την 1η Ιανουαρίου 1960 στο χωριό Γενιγιόλ (*Yeniyol*) της περιοχής Αμασία (*Amasiya*) στο δυτικό Αζερμπαϊτζάν. Σπούδασε στη δευτεροβάθμια εκπαίδευση του χωριού του από το 1966 έως το 1976. Το 1977, η οικογένειά του εκδιώχθηκε από την πατρίδα και μετακόμισε στο χωριό Κουλάν (*Kulan*) της περιοχής Τουλκουμπάς (*Tulkubas*) της Δημοκρατίας του Καζακστάν. Το 1980, ο Μέχντι μπήκε στο Τμήμα Εκπαίδευσης του Παιδαγωγικού Ινστιτούτου Τσιμκέντ (*Chimkent*) και αργότερα συνέχισε τις σπουδές του στο Παιδαγωγικό Ινστιτούτο του Καραγάν (Karagan).

## Στρατιωτικές δραστηριότητες
Ο Μέχντι Αμπάσωβ διορίστηκε στο Υπουργείο Εσωτερικών της Δημοκρατίας του Αζερμπαϊτζάν στις 28 Ιουνίου 1991.  Ξεκίνησε να υπηρετεί ως Υπολοχαγός στο Υπουργείο Εσωτερικών. Η τελευταία μάχη του ήταν στις 13 Ιανουαρίου 1992. Ήταν ένας από τις βασικές φιγούρες κατά τη διάρκεια της μάχης γύρω από το χωριό Μελικάν (*Melikkan*) και σκοτώθηκε στη μάχη.

## Μνημείο
Του απονεμήθηκε μετά τον θάνατό του ο  τίτλος του «Εθνικού Ήρωα του Αζερμπαϊτζάν» με διάταγμα του Προέδρου της Δημοκρατίας του Αζερμπαϊτζάν, της 6ης Ιουνίου 1992, αρ. 831. Θάφτηκε στη Λωρίδα των Μαρτύρων στο Μπακού. Το πρώην χωριό Ρουσάν (*Rushan*) της επαρχίας  Ισμαϊλλί (*Ismayilli*) ονομάζεται τώρα Μεχντικέντ (*Mehdikand*) προς τιμήν του. Ένας από τους κεντρικούς δρόμους της επαρχίας Ισμαϊλλί (*Ismailli*) πήρε επίσης το όνομά του.

## Παραπομπές


## Πηγές
* Vüqar Əsgərov, “Azərbaycanın Milli Qəhrəmanları” (Yenidən işlənmiş II nəşr), Bakı, "Dərələyəz-M", 2010. səh.12-13.

Κατηγορία:Αζέροι στρατιωτικοί